Diari Oficial de la Generalitat Valenciana


Sumari del DOGV 6109, del 24-09-2009 (2009/10079)

RESOLUCIÓ de 21 de setembre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni d'assistència jurídica entre el Consell de la Generalitat (Presidència de la Generalitat, Advocacia General) i Construccions i Infraestructures Educatives de la Generalitat Valenciana, SA (CIEGSA).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6109

Data del DOGV
:   24-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10868


Data del document
:   21-09-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Construccions i Infraestructures Educatives de la Generalitat, SA
    * Presidència de la Generalitat
    * assessor jurídic
    * cooperació administrativa
    * institució pública

RESOLUCIÓ de 21 de setembre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni d'assistència jurídica entre el Consell de la Generalitat (Presidència de la Generalitat, Advocacia General) i Construccions i Infraestructures Educatives de la Generalitat Valenciana, SA (CIEGSA).  
 [2009/10585]  
El Consell de la Generalitat (Presidència de la Generalitat, Advocacia General) i Contruccions i Infraestructures Educatives de la Generalitat Valenciana, SA. (CIEGSA), han subscrit, prèvia tramitació reglamentària, el dia 30 de gener de 2009, un Conveni d'assistència jurídica.  
D'acord amb les raons de conveniència al·legades per l'Advocacia General de la Generalitat, procedix la publicació en el Diari Oficial de la Comunitat Valenciana de l'esmentat conveni que ha quedat inscrit en el Registre de Convenis de la Generalitat amb el número 0450/2009, i que figura com a annex d'esta resolució.  
València, 21 de setembre de 2009.- El director general de Relacions amb les Corts i Secretariat del Consell: Ángel Mompó Romero.  
Conveni d'assistència jurídica entre el Consell de la Generalitat (Conselleria de Presidència, Advocacia General) i Construccions i Infraestructures educatives de la Generalitat Valenciana, SA (CIEGSA).  
València, 30 de gener de 2009  
Reunits  
D'una part, Vicente Rambla Momplet, conseller de Presidència i vicepresident primer del Consell, que actua en nom i representació de la Generalitat, facultat per a este acte per acord del Consell de data 28 de desembre de 2007  
D'una altra part, José Luis López Guardiola, que intervé en nom i representació de l'entitat Construccions i Infraestructures Educatives de la Generalitat Valenciana, SA (CIEGSA) amb CIF A-97034128, dependent de la Generalitat, amb personalitat jurídica pròpia, i que es regula pel que disposa el Decret 122/2000, de 25 de juliol, del Consell i pels seus Estatuts socials elevats a escriptura pública amb data 7 de novembre de 2000, davant del notari de València, Sr. Carlos Pascual de Miguel, número de protocol 7091.  
Manifesten  
Primer. L'Advocacia General de la Generalitat és l'òrgan a què li correspon l'exercici de les funcions d'assistència jurídica establides en la Llei 10/2005, de 9 de desembre, d'Assistència Jurídica a la Generalitat. A estos efectes, l'Advocacia General disposa dels elements personals i mitjans materials adequats per a dur a terme la dita funció.  
Segon. L'entitat CIEGSA, està interessada que l'Advocacia General de la Generalitat li preste assistència jurídica en els termes que preveu la Llei 10/2005, de 9 de desembre, d'Assistència Jurídica a la Generalitat.  
Tercer. Que, a fi de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents:  
Clàusules  
Primera. L'Advocacia General prestarà a l'entitat CIEGSA l'assistència jurídica consistent en l'assessorament en dret i la representació i defensa en juí per mitjà dels advocats de la Generalitat o funcionaris habilitats per l'Advocat General.   
L'assistència jurídica a què es referix el present conveni està sotmesa plenament a les normes del dret administratiu, sense que afecte les relacions de servici del personal adscrit a l'Advocacia General.  
Segona. Sense perjuí del que disposa la clàusula anterior, l'entitat CIEGSA es reserva la facultat de ser assessorada, representada i defesa per advocat, i si és el cas, Procurador especialment designats a este efecte d'acord amb les normes processals comunes, sense perjuí que l'assistència jurídica externa que, si és el cas, vullga contractar-se, haja de subjectar-se a les condicions establides en l'article 4 de la Llei 10/2005, de 9 de desembre, d'Assistència Jurídica a la Generalitat.  
Tercera. La petició d'assistència jurídica es canalitzarà a través de l'advocat coordinador designat a este efecte per l'Advocat General.  
Quarta. Tots els òrgans de l'entitat CIEGSA hauran de prestar la col·laboració precisa per a la realització de les funcions d'assistència jurídica requerides, amb la celeritat exigida en cada moment. A este efecte es designarà, per l'entitat, un representant de la mateixa que assumirà les funcions de coordinació i relació amb els advocats coordinadors.  
Quinta. El present conveni tindrà vigència a partir del dia 1 del mes següent a la seua subscripció, finalitzant esta el 31 de desembre d'any en curs. No obstant això, si no hi ha denúncia expressa de qualsevol de les parts comunicada amb una antelació de tres mesos a la seua finalització inicial o a la de cada una de les pròrrogues, s'entendrà prorrogat tàcitament per anys naturals finalitzant cada una de les pròrrogues el 31 de desembre de l'any corresponent.  
Sexta. Com a compensació al servici d'assistència jurídica a què es referix el present conveni, l'entitat CIEGSA satisfarà a l'Advocacia General la quantitat de sis mil euros anuals, pagadors a quadrimestres vençuts en els cinc primers dies naturals dels mesos de maig, setembre i gener de cada any, i serà actualitzada anualment, a partir del primer període de vigència del conveni, d'acord amb la variació de l'Índex General de Preus de Consum (IPC).  
En el primer any de vigència, la quantitat pactada es reduirà en proporció als mesos convinguts, abonant-se la quantitat que corresponga en els mesos assenyalats.  
La quantitat anual a pagar abans citada, podrà ser objecte de revisió a partir del primer any de vigència i de mutu acord entre les parts, en funció del número i la importància dels assumptes.  
La compensació a què es referix la present clàusula podrà generar crèdit pel seu import en els estats d'ingressos corresponent a la Conselleria de Presidència de la Generalitat. A este efecte, i una vegada acreditat l'ingrés en el Tresor Públic de la referida compensació econòmica, per la Conselleria d'Economia, Hisenda i Ocupació es tramitarà l'oportú expedient de modificació pressupostària per tal concepte.  
Sèptima. En els processos en què existisquen condemnes en costes s'aplicaran les regles següents:   
1. Quan el condemnat en costes siga l'entitat CIEGSA, correspondrà a esta l'abonament de les causades a la part contrària.  
2. Quan la condemnada en costes siga la part contrària, l'import de les causades a l'entitat CIEGSA s'ingressarà a favor de l'Advocacia General de la Generalitat, donant-li el destí i amb els efectes previstos en la clàusula anterior.  
I perquè conste, i en prova de conformitat, firmen el present conveni en dos exemplars en el lloc i la data indicats en l'encapçalament.  
El conseller de Presidència i vicepresident primer del Consell   
Vicente Rambla Momplet   
El representant de l'entitat   
José Luis López Guardiola.